section_heading: Gospodarstvo
paragraph_text: Većina mještana radi izvan svog mjesta stanovanja, u obližnjoj Malinskoj, Omišlju, Krku, Rijeci. Važniju granu gospodarstva čini poljoprivreda, ali pretežno samo kao dopunski izvor prihoda. S obzirom na to da je Gabonjin u unutrašnjosti otoka, gotovo u njegovom središtu, znatno udaljen od mora, dugo nije imao turističkih smještajnih kapaciteta, ponude ni sadržaja.